Sign in / Join .st0{fill:#34437F}.st1{fill:#878787} Thursday, September 16, 2021 ikteb hawn… Fittex Il-Forum G20 ta' Bologna japprova proposta Maltija dwar is-sigurtà u l-kooperazzjoni fil-Mediterran Minn talk.mt September 16, 2021 Il-Ministru għall-Affarijiet Barranin u Ewropej Evarist Bartolo mal-eks Prim Ministru Taljan Romano Prodi f'Bologna. talk.mt Id-dokument finali tal-Forum Interfaith tal-G20 li sar f'Bologna, l-Italja approva proposta mressqa mill-Ministru Malti għall-Affarijiet Barranin u Ewropej Evarist Bartolo li wasal iż-żmien li tissejjaħ Konferenza dwar is-Sigurtà u l-Kooperazzjoni fil-Mediterran. Il-Ministru Bartolo qal lill-Konferenza li ma jistax ikun hemm paċi fl-Ewropa, jekk ma jkunx hemm paċi fil-Mediterran. L-Ewropa teħtieġ terġa' tqajjem l-ispirtu ta' Ħelsinki u qal li Konferenza bħal din tista' tissejjaħ fl-2025, il-50 anniversarju tal-Konferenza dwar is-Sigurtà u l-Kooperazzjoni fl-Ewropa li saret f'Ħelsinki fl-1975. Rappreżentanti tal-Gvern Taljan u tal-Vatikan li attendew l-Konferenza għarfu l-importanza tal-proposta tal-Ministru Bartolo u qalu li l-pajjiżi Mediterranji għandhom bżonn jiltaqgħu u jaħdmu flimkien għall-ġid komuni u l-paċi fil-Mediterran. Il-Ministru Bartolo ltaqa' wkoll mal-eks Prim Ministru Taljan Romano Prodi li għaraf l-importanza tal-proposta ta' Malta. Is-Sur Prodi ħeġġeġ lill-gvern Malti biex isegwi l-vokazzjoni Mediterranja tiegħu. Il-Forum Interfaith tal-G20 għalaq b'indirizz tal-Prim Ministru Taljan Mario Draghi. Artiklu preċedenti Cristiano Ronaldo jbiddel id-dar … minħabba l-għajjat tan-ngħaġ Artiklu li jmiss "Għandna bżonn Unjoni ta' Difiża"